שו"ת רשב"ץ (תשב"ץ)/חלק ב/קכב
ענין קכב:
השלישי' גט שחתמו העדים בו שלא במצו' הבעל אם הוא כשר בעדי מסירה אם לא.
כבר ביררתי בתשובותי למעל' שהגט אשר על זה הית' השאל' שהוא כשר.
אבל לענין מעש' במקומו' אחרים אני אומר שאין אשה מתגרש' בגט זה בעדי מסיר' דאע"ג דקי"ל כר' אלעזר דאמר (גיטין פ"ו ע"א) עדי מסירה כרתי ואם מסרו לו בעדי מסור' בלא עדי חתימה מגורש' אבל אם נחתם שלא כהלכ' אינ' מתגרש' בו בעדי מסיר' דהכי אמרינן בסוגיא קמייתא דגיטין (ד' ע"א) שאם נחתם שלא לשמה מיפסיל אפי' לר"א משום דהוי מזוייף מתוכו כלומר ואתי למסמך עליהו ואם נחתם שלא במצו' הבעל הוא הדין והוא הטעם וגם זה ברור: